ПРЕДЛОГ

На основу члана 43. став 2. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др. закон, 103/15, 99/16, 113/17, 95/18, 31/19, 72/19, 149/20, 118/21, 118/21 – др. закон и 138/22),

Народна скупштина доноси

О Д Л У К У

О ДАВАЊУ САГЛАСНОСТИ НА ОДЛУКУ О ИЗМЕНАМА И ДОПУНАМА

ФИНАНСИЈСКОГ ПЛАНА РЕПУБЛИЧКОГ ФОНДА ЗА ПЕНЗИЈСКО И ИНВАЛИДСКО ОСИГУРАЊЕ ЗА 2023. ГОДИНУ

I

Даје се сагласност на Одлуку о изменама и допунама Финансијског плана Републичког фонда за пензијско и инвалидско осигурање за 2023. годину, коју је Управни одбор Републичког фонда за пензијско и инвалидско осигурање донео на седници одржаној 21. августа 2023. године.

II

Ову одлуку објавити у „Службеном гласнику Републике Србије”.

Број:

У Београду, 2023. године

НАРОДНА СКУПШТИНА

ПРЕДСЕДНИК

О Б Р А З Л О Ж Е Њ Е

**1. Правни основ за доношење Одлуке**

Правни основ за доношење ове одлуке садржан је у одредби члана 43. став 2. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др. закон, 103/15, 99/16, 113/17, 95/18, 31/19, 72/19, 149/20, 118/21, 118/21 – др. закон и 138/22), којом је утврђено да Народна скупштина доноси одлуке о давању сагласности на финансијске планове организација за обавезно социјално осигурање.

**2. Разлози за доношење Одлуке**

Ако у току фискалне године дође до повећања расхода и издатака или смањења прихода, према члану 47. Закона о буџетском систему, финансијски планови се уравнотежују смањењем планираних расхода и издатака или увођењем нових прихода, путем ребаланса финансијских планова.

Одлуком о изменама и допунама Финансијског плана Републичког фонда за пензијско и инвалидско осигурање на страни прихода и примања дошло је до повећања прихода од доприноса за социјално осигурање у складу са очекиваном реализацијом у наредном периоду, што је довело до смањења дотација из буџета Републике Србије.

На страни расхода и издатака предвиђено је повећање пензија за 5,5% почев од октобра 2023. године у складу са Законом о пензијском и инвалидском осигурању.

**3. Објашњење појединачних решења у Одлуци**

У члану 1. став 1. Закона о буџетском систему прописано је да је Републички фонд за пензијско и инвалидско осигурање организација за обавезно социјално осигурање, па се у складу са наведенoм одредбом предлаже доношење Одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2023. годину.

**4. Разлози за доношење Одлуке по хитном поступку**

Oву одлуку је потребно донети по хитном поступку ради обезбеђења неопходних услова за финансирање исплате права у складу са законом којим се уређује систем пензијског и инвалидског осигурања.